Diari Oficial de la Generalitat Valenciana


Sumari del DOGV 5868, del 13-10-2008 (2008/11405)

Informació pública de la interpretació de l'acord de suspensió potestativa de llicències en la finca rústica El Fondonet.
-------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11212


Data del document
:   02-06-2008

Organisme emissor
:   Ajuntament de Novelda

Tipus de document
:   Informació Pública

Descriptors 

:   * Novelda

Informació pública de la interpretació de l'acord de suspensió potestativa de llicències en la finca rústica El Fondonet. [2008/11060]  
Mitjançant el present edicte, es dóna publicitat a l'acord adoptat pel Ple de l'Ajuntament, en la sessió de 8 de maig de 2008, del tenor següent:  
«Proposta sobre interpretació de l'acord de suspensió potestativa de llicències en la finca rústica el Fondonet  
En primer lloc el secretari va llegir el dictamen emés per la Comissió Informativa d'Urbanisme de data 5 de maig de 2008.  
Vista la proposta emesa amb data 25 d'abril de 2008 per la tècnica de l'Àrea d'Urbanisme, que literalment diu:  
"Amb data 24 de gener de 2008 el Plenari de l'Ajuntament va aprovar la suspensió de llicències d'enderroc i d'obra nova en la finca rústica el Fondonet amb caràcter previ a la tramitació de l'expedient necessari per a la declaració de Bé de Rellevància Local.  
El 25 de març de 2008, el titular de la finca César Cort Lantero, va presentar un escrit en el qual assenyala:  
'2. Que la finca anomenada el Fondonet, on es troba la casa natalícia de Jorge Juan, està constituïda per diverses finques registrals que contenen altres edificacions i construccions en actual estat semiruïnós, com les naus situades en la Llometa, en les quals és produïxen actes de vandalisme amb risc per a les persones, la qual cosa en pot fer necessària la demolició. Esta actuació no sería possible d'acord amb el contingut de la suspensió acordada.  
Per tot el que s'ha exposat anteriorment, sol·licita:  
Que, tenint per presentat este escrit, el considere admés, que aprove l'acord pel qual es limite i concrete la suspensió potestativa de llicències d'enderroc acordada sobre el conjunt de les edificacions que constituïxen la casa natalícia de Jorge Juan, i que s'adopte a este efecte l'acord escaient, aclaridor en este sentit, per part de la corporació municipal.'  
Sotmés a la seua consideració, l'arqueòloga municipal va emetre un informe el passat 22 d'abril en el qual assenyala el següent:  
'1. Que realitzada la consegüent prospecció per la zona denominada el Fondonet, efectivament les naus, situades en el vessant de la xicoteta lloma es troben en desús, molt deteriorades, i no tenen cap interés històric ni etnogràfic, com pot apreciar-se en la documentació fotogràfica adjunta.  
2. Atesa la parcel·lació realitzada per la unitat d'execució única del sector SAU/I2 de les Normes Subsidiàries de Novelda, així com la realització de la ronda Sud, la finca el Fondonet, on s'ubica la casa natalícia de Jorge Juan, i que pel seu interés històric i patrimonial hauria de ser preservat, junt amb un espai d'antiga àrea de cultiu amb la conservació de séquies i de la bassa de reg, ha quedat compresa entre l'autovia A-31 pel nord, la ronda Sud pel nord-oest i sud, i per la carretera comarcal de Novelda a Monforte del Cid per l'est.  
3. Per tot això, considerem que l'espai comprés entre estes tres vies de comunicació, dins el qual està situada la casa natalícia de Jorge Juan pot ser l'espai protegit i declarat Bé d'Interés Local."  
El Ple de l'Ajuntament, en votació ordinària i per unanimitat, va acordar:  
Primer. Interpretar l'acord de suspensió de llicències de demolició i obra nova en la finca el Fondonet en el sentit que l'esmentada suspensió només afecte la zona assenyalada en l'informe de 22 d'abril de 2008, és a dir, la porció compresa entre l'autovia A-31 pel nord, la ronda Sud pel nord-oest i sud i per la carretera comarcal de Novelda a Monforte del Cid, per l'est.  
Segon: Que es publique este acord en el Diari Oficial de la Comunitat Valenciana i es notifique al titular de la finca als efectes oportuns.»  
La qual cosa es fa pública, i es fa saber que, de conformitat amb el que establixen els articles 58, 107, 109, 116, i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i els articles 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, este acord posa fi a la via administrativa. L'interessat podrà interposar, contra l'esmentat acord, els recursos següents:  
- De forma prèvia i potestativa, recurs de reposició davant de l'òrgan que va adoptar l'acord, en el termini d'un mes comptador des de l'endemà de la recepció de la present notificació.  
- Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana o davant del Jutjat Contenciós Administratiu d'Alacant si l'acte administratiu és algun dels previstos en l'article 8.1 de l'esmentada Llei 29/1998, en el termini de dos mesos comptadors des de l'endemà al de recepció de la present notificació.  
En cas que l'interessat interpose un recurs de reposició, no podrà interposar cap recurs contenciós administratiu fins que siga resolt expressament o s'haja produït la desestimació presumpta del recurs de reposició interposat.  
Tot això, sense perjuí que els interessats puguen exercitar, si és el cas, qualsevol altre recurs que estimen procedent.  
Novelda, 2 de juny de 2008.- L'alcalde: Mariano Beltrá Alted.